Document ID: /roh_data/filtered/fineweb-2-filterrobots_roh.jsonl.gz/42435

Sco quai che Gerhard Marti ha confermà envers RTR, cumenzia el il november cun sia nova lavur. El haja visà la plazza a Savognin per motivs persunals. Tgi che succeda a Marti n'è anc betg enconuschent il mument.
Christian Prinz, il manader da finanzas da las Pendicularas da Savognin, e Markus Schröcksnadel, il president dal cussegl d’administraziun, n’èn betg stads cuntanschibels.
Pir avant in onn è il timun da las Pendicularas da Savognin vegnì occupà da nov cun Christian Prinz e Gerhard Marti (dapi 2008) en in directori dubel. Manuela Seeli aveva bandunà il post sco directura suenter trais onns per motivs famigliars.
RR novitads 10:00